stanford-oval/wikipedia huggingface dataset:
חוק לרון
הערות שוליים

↑  חוק הביטוח הלאומי (תיקון מס' 109), התשס"ח-2008, ס"ח 2169 מ-21 ביולי 2008
↑  החוק המשופר למקבלי קצבת נכות היוצאים לעבוד (חוק לרון), באתר המוסד לביטוח לאומי
↑  שגית מור, לקראת רדיקליזציה של קצבת נכות כללית: דילמות של מאבק לשינוי חברתי, הפקולטה למשפטים אוניברסיטת תל אביב והוצאת נבו, 2008
↑  לשכת הפרסום הממשלתית, דו"ח הוועדה הציבורית לבדיקת ענייני הנכים ולקידום שילובם בקהילה, ירושלים, 2005
↑  מסקנות ועדת לרון, באתר משרד ראש הממשלה
↑  החוק המשופר למקבלי קצבת נכות היוצאים לעבוד (חוק לרון), באתר ביטוח לאומי (ארכיון)
↑  אופיר פינטו ומישל סטרבצ'ינסקי, בחינת ההשפעה של "חוק לרון" על מקבלי קצבת נכות כללית היוצאים לעבוד: שיעור המועסקים ומאפייניהם, מינהל המחקר והתכנון, המוסד לביטוח לאומי, 2016
↑  דו"ח מבקר המדינה, פעולות הממשלה לשילובם של אנשים עם מוגבלות בתעסוקה, 2014
↑  מיקי פלד, אחרי 6 שנים ו־3 מיליארד שקל: אין שיפור בשילוב נכים בעבודה, באתר כלכליסט, 9 באוגוסט 2015
↑  שגית מור, שוויון זכויות לאנשים עם מוגבלויות בתעסוקה- מתיקון הפרט לתיקון החברה, עיוני משפט לה, הפקולטה למשפטים אוניברסיטת תל אביב, 2012, עמ' 97-150
↑  אורן הלמן, לבטל את המס שמוטל על אנשים עם מוגבלות שרוצים לעבוד, באתר ynet, 16 במרץ 2017
זכויות להט"ב בסאו טומה ופרינסיפה

| --- | --- |

סאו טומה ופרינסיפה
 מעמד בחוק:  חוקי מאז 2012
 טרנסג'נדריות:  אין נתונים
 שירות צבאי:  אין נתונים
 הגנה מפני אפליה:  אין הגנה מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד-מינית
 אימוץ:  אין הכרה באימוץ על ידי זוגות חד-מיניים
 
 הצבעה על הצהרת האו"ם:  בעד
לסביות, הומוסקסואלים, טרנסג'נדרים וביסקסואלים (להט"ב) בסאו טומה ופרינסיפה מתמודדים עם אתגרים משפטיים וחברתיים שתושבים הטרוסקסואלים אינם חווים. פעילות הומוסקסואלית בין מבוגרים בהסכמה מוגדרת כחוקית ברחבי המדינה מאז 2012. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק.
בשנת 2011 הצביעה סאו טומה ופרינסיפה בעד "ההצהרה המשותפת על הפסקת מעשי אלימות והפרות זכויות אדם נלוות על בסיס נטייה מינית וזהות מגדרית" שגינתה לראשונה אלימות ואפליה נגד להט"ב בעצרת הכללית של האו"ם ובכך, הפכה לאחת מ-10 המדינות היחידות ביבשת אפריקה שהצביעו בעד ההצהרה.
מעמד בחוק

על פי הקוד הפלילי של סאו טומה ופרינסיפה שנכנס לתוקף בנובמבר 2012, פעילות הומוסקסואלית בין מבוגרים הסכמה הפכה לחוקית בשטחי המדינה, בעוד גיל ההסכמה הוגדר מאתה ואילך כשווה עבור זוגות הומוסקסואלים והטרוסקסואלים כאחד והועמד על 16 שנים.
תנאי מחיה

סקר שנערך בסאו טומה ופרינסיפה בשנת 2016 מצא כי 46% מתושבי המדינה יברכו את שכנם ההומוסקסואל או לא יוטרדו מכך שהוא יהיה השכן שלהם.
טבלת סיכום

| --- | --- |
פעילות הומוסקסואלית חוקית:  (מאז 2012)
גיל הסכמה שווה לזוגות הטרוסקסואלים:  (מאז 2012)
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד-מיניים: 
הכרה בזוגיות חד-מינית (איחוד אזרחי, נישואי חוזה, ידועים בציבור): 
אימוץ משותף על ידי זוגות חד-מיניים: 
אימוץ ילד חורג בקרב זוגות חד-מיניים: 
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא:  אין נתונים
הכרה משפטית בשינוי מגדר:  אין נתונים
גישה להפריה חוץ-גופית לזוגות לסביות: 
איסור על ביצוע טיפול המרה בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
ראו גם

זכויות להט"ב
זכויות להט"ב באפריקה
הערות שוליים

↑  Over 80 Nations Support Statement at Human Rights Council on LGBT Rights, U.S. Mission to International Organizations in Geneva, ‏22 במרץ 2011 (באנגלית)
↑  Código Penal, web.archive.org
↑  Joe Morgan, What are the best and worst countries to be gay in Africa?, Gay Star News, ‏2016-03-01 (באנגלית בריטית)
זנבו אוטומוטיב

| --- | --- |


 נתונים כלליים
 סוג:  חברה פרטית
 מייסדים:  טולס ווֹלאָסן
 תקופת הפעילות:  2004–הווה (כ־20 שנה)
 מיקום המטה:  דנמרק פרסטו, זילנד, דנמרק
 ענפי תעשייה:  תעשיית הרכב
 מוצרים עיקריים:  מכוניות ספורט
 מנכ"ל:  טולס ווֹלאָסן
 עובדים:  25
  
 zenvoautomotive.com
 
זֶנְבוֹ אוטומוטיב (באנגלית: Zenvo Automotive, מוכרת גם כזנבו) היא יצרנית מכוניות ספורט שבסיסה בפרסטו שבאי זילנד שבדנמרק. היא נוסדה בשנת 2004 על ידי טולס ווֹלאָסן.
היסטוריה

המכונית הראשונה שלה הוצגה כאב טיפוס ובדצמבר 2008 הוצגה כזנבו ST1. מגזין טופ גיר נתן ביקורת רעה על זנבו ST1 עקב תקריות שהתרחשו בעת השימוש במכונית. באפריל 2018 נקנו שני מדגמים של זנבו על ידי דנים מקומיים, לאחר שמאז הצגת המכוניות לא נקנה אפילו לא דגם אחד בדנמרק היות שהמכוניות של זנבו היו יקרות מדי.
דגמים

זנבו ST1 - יוצרה בין השנים 2009 ל-2016.
זנבו TS1 GT - מיוצרת משנת 2016.
זנבו TSR - מיוצרת משנת 2016.
זנבו TSR-S - מיוצרת משנת 2018.
הערות שוליים

↑  Zenvo to Produce “Real Supercar with Excessive Power”, באתר wot.motortrend, ‏17 בדצמבר 2008
↑  "Zenvo forsvarer sig mod Top Gear - Bilsektionen.dk". Online Bilmagasin med bilnyheder og biltests | Bilsektionen.dk (בדנית). 2014-02-23. נבדק ב-2021-08-02.
↑  Første Zenvo solgt i Danmark - med et brag!, Bil magasinet, ‏2018-04-14 (בדנית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "זנבו אוטומוטיב".
| זנבו אוטומוטיב |
| --- | --- | --- |
| אישיים | טולס ווֹלאָסן - מייסד ומנכ"ל החברה |  |
| כלי רכב | זנבו ST1 • זנבו TS1 GT • זנבו TSR • זנבו TSR-S |  |
חרקים גורמי עפצים

| חרקים גורמי עפצים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
תת־מחלקה:: בעלי גלגול מלא
סדרה:: דבוראים
תת־סדרה:: דבוראים שנציים
על־משפחה:: Chalcidoidea
משפחה:: Eulophidae
תת־משפחה:: Tetrastichinae
סוג:: Baryscapus, Ophelimus
חרקים גורמי עפצים הם קבוצת חרקים הכוללת כמה מינים שונים של צרעות, הן מהסוג Baryscapus והן מהסוג Ophelimus. חרקים גורמי עפצים אינם עוקצים בני אדם, בניגוד למינים כגון צרעה מזרחית וצרעה גרמנית. כפי ששמם מורה, הם אחראיים ליצירת עפצים בעצים שונים, בכך שמטילים את ביציהן לתוך העלה, מה שגורם לגדילת עפצים. בכך הצמח משמש כפודנקאי לזחל החרק. כל עוד לא מדובר בכמות גדולה לא נגרם לעץ נזק ממשי.
מינים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מינים > צרעת עפצי החטטים (Ophelimus maskelli)

מין פולש בישראל, שהידע עליו מועט והוא עדיין נחקר. הוא מתרבה בעצי אקליפטוס.
הצרעה בצבע שחור, וגודלה מילימטר אחד. מופיעה בכמויות גדולות על עלים של חלק ממיני האקליפטוס בעיקר אקליפטוס המקור. היא מטילה את ביציה לתוך העלה וגורמת ליצירת עפצים, ואף מייבשת את העלים, מה שמוביל בסופו של דבר לנשירתם. היא תוקפת בעיקר עלים צעירים. עץ שניזוק בעבר יהיה בעדיפות להתקפה מחודשת.
צרעת עפצי החטטים חדרה לישראל כשיובאה ב-2001 מאוסטרליה והתפשטה בתוך שנים ספורות מרמת הגולן ועד הנגב. זן זה מתרבה במהירות גבוהה (כשלושה דורות בשנה). היא מעמידה את עצי האקליפטוס, להם ערך כלכלי רב (לתעשיית העץ ולמרעה דבורים), בסכנת הכחדה באזורים הנגועים. לא נמצא עדיין פתרון ראוי. הפתרון המומלץ הוא ככל הנראה יבוא אויבי הצרעה הטבעיים, שאומנם לא ישמידו את הצרעה לעולם אך יגבילו את גודל אוכלוסייתה.
קיימים מינים רבים של חרקים גורמי עפצים בישראל, בהם צרעת עפצי היבלות שגם היא משתמשת באקליפטוס כפונדקאי, אך אוכלוסייתה אינה גדולה כמו של הראשונה.
זנבן רופוס

| זנבן רופוס |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: זנבני מניפה
סוג:: זנבן מניפה
מין:: זנבן רופוס
שם מדעי
 Rhipidura rufifrons ‏לאת'אם, 1801
תחום תפוצה


זנבן רופוס (שם מדעי: Rhipidura rufifrons), הוא מין ציפור שיר ממשפחת זנבני המניפה והסוג זנבן מניפה, החיה בצפון אוסטרליה ובאיי אינדונזיה, מיקרונזיה, גינאה החדשה ואיי שלמה.
תיאור

זנבן זה מגיע לאורך של 14.5 עד 18.5 ס"מ, עם מוטת כנפיים של 18 עד 22.5 ס"מ ומשקלם כ-10 גרם בקירוב, כאשר שני הזוויגים בעלי דמיון גדול אך הנקבות מעט יותר קלות מהזכרים. הזנבן בעל זנב ארוך ובלוט הפרוש כמניפה מאחוריו והוא בעל נוצות בצבע זית עד חום-אדמדם על גבו ופניו כשהראש והכיפה אפורים, המקור שחור והעיניים בעלות טבעת לבנה סביבם. הגרון לבן ותחתיו עובר פס שחור, החזה והבטן לבנים-בהירים והכנפיים והזנב שחורים-חומים.
תפוצת הזנבן היא לאורך בתי גידול לחים ביניהם ביערות אקליפטוסים, יערות גשם טרופיים, בין מנגרובים ובביצות שונות ויכול להימצא גם ביערות יבשים יותר וערבות מוריקות, אם כי הוא מתרחק מאזורים היבשים של מרכז אוסטרליה. למרות שהוא איננו מצוי בקרבת החופים לעיתים קרובות הזנבנים מעופפים בין האיים השונים ובכך מגדילים את תפוצתם.
מזונם העיקרי הוא מחרקים שהם לוכדים הן באוויר והן על הקרקע והן מחפשים מזון בקבוצות שכוללות גם עופות ממינים שונים.
תת-מינים

R. f. agilis
R. f. brunnea
R. f. commoda
R. f. granti
R. f. intermedia
R. f. kuperi
R. f. louisiadensis
R. f. mariae
R. f. melaenolaema
R. f. rufifrons
R. f. rufofronta
R. f. russata
R. f. saipanensis
R. f. torrida
R. f. ugiensis
R. f. uraniae - נכחד. התקיים בגואם.
R. f. utupuae
R. f. versicolor
הערות שוליים

↑  זנבן רופוס באתר הרשימה האדומה של IUCN
חגית סיון

אין תמונה חופשית
חגית סיון (נולדה ב-1949) היא היסטוריונית ישראלית-אמריקאית, חוקרת העולם העתיק ופרופסור באוניברסיטת קנזס.
אודות

סיימה תואר ראשון בהצטיינות יתרה באוניברסיטת תל אביב (1976), תואר שני מאוניברסיטת ייל (1978) ודוקטורט מאוניברסיטת קולומביה (1983).
בין השנים 1983 ל-1993 לימדה באוניברסיטת ויטווטרסראנד שבדרום אפריקה. בשנת 1993 החלה ללמד באוניברסיטת קנזס.
מחקרה עוסק בהיסטוריה רומית, תחילת ימי הביניים ותחילת הנצרות, יהדות בעת העתיקה וחקר הנשים בעולם העתיק.
מספריה

The Paintings of the Dura Europos Synagogue (1978)
Ausonius of Bordeaux: Genesis of a Gallic Aristocracy (1993)
Dinah’s Daughters: Gender and Judaism from the Hebrew Bible to Late Antiquity (2002)
Between Woman, Man and God: A New Interpretation of the Ten Commandments (2004)
Palestine in Late Antiquity (2008)
| --- | --- |
בקרת זהויות :  NLI: 987007268190505171  BIBSYS: 97019917  BNE: XX1217416  BnF: cb12950326j (data)  CiNii: DA07955817  GND: 172537886  ISNI: 0000 0000 8181 4436  LCCN: n92046335  NKC: jx20100326007  NLG: 82075  NTA: 114768102  RERO: 02-A020194463  SUDOC: 087995808  VIAF: 113541735   WorldCat (עם VIAF): 113541735 
ערך זה הוא קצרמרבנושא אישים. אתם מוזמנים לתרום לוויקיפדיה ו.
חלי ממן בע"מ

| --- | --- |


המנכ"לית חלי ממן
 נתונים כלליים
 סוג:  חברה פרטית
 מוטו:  קבוצות תמיכה לאורח חיים בריא
 מייסדים:  חלי ממן
 תקופת הפעילות:  2000–הווה (כ־24 שנים)
 משרד ראשי:  השיש 3, חיפה
 ענפי תעשייה:  קבוצות הרזיה, דיאטה, אורח חיים בריא ושינוי הרגלי האכילה
 מנכ"ל:  חלי ממן
 עובדים:  כ-180
  
 https://www.heli-group.co.il/
חלי ממן בע"מ היא חברה פרטית ישראלית, בניהולה של חלי ממן, לקבוצות הרזיה, ירידה במשקל, קידום אורח חיים בריא, תזונה וחינוך תזונתי. בשנת 2016 החברה הפעילה כ־400 קבוצות תמיכה לאורח חיים בריא ברחבי ישראל ובהן כ-20 אלף לקוחות. ממן אינה תזונאית ואין לה הכשרה בתחום.
אודות החברה

חלי ממן החלה פעילותה בתחום ההרזיה בשנת 2000. את הקבוצה הראשונה פתחה בסלון של הוריה, ולאחר מספר חודשים החלה להדריך כ-15 קבוצות. לאחר שנה מתחילת הפעילות, נפתח קורס ההנחיה הראשון עם שש מנחות. בסוף 2003 הקימה ממן את חברת חלי ממן בע"מ. החברה תומכת בקבוצות ההרזיה באמצעות תפריטים לדיאטת הרזיה המפורסמים באתר החברה.
בשנת 2012 נוסדה החברה האחות "חלי ממן שיווק והפצה בע"מ" שמשווקת תחת מותג פרטי מגוון מוצרים.
לקריאה נוספת

איילת הירשמן, "יומן מטבח - המתכונים של חלי ממן", עיתון "לאישה", עמוד 117, 25 במרץ 2019
הערות שוליים

↑  ענת ביין-לובוביץ', ‏לקראת החגים: חלי ממן מתקשרת לראשונה עם משרד פרסום, באתר גלובס, 7 בספטמבר 2016
↑  טלי חרותי-סובר, כנסת ישראל משחה את חלי ממן לכוהנת (והיא אפילו לא תזונאית), באתר הארץ, 30 ביולי 2017
↑  דפי תפריטים, באתר החברה
חיים זלמן דימיטרובסקי

| --- | --- |
אין תמונה חופשית
 לידה:  3 בספטמבר 1919 
 פטירה:  31 ביולי 2011 (בגיל 91) 
 מקום קבורה:  הר המנוחות 
 מקום לימודים:  ישיבת עץ חיים  ישיבת מרכז הרב  האוניברסיטה העברית בירושלים 
 מנחה לדוקטורט:  שאול ליברמן 
 מוסדות:  בית המדרש לרבנים באמריקה  התיכון ליד האוניברסיטה  האוניברסיטה העברית בירושלים 
 פרסים והוקרה:  פרס הרב קוק לספרות תורנית (1991)  פרס ישראל (1994) 
 
חיים זלמן דימיטרובסקי (1920 - כ"ט בתמוז תשע"א/ 1 באוגוסט 2011) היה פרופסור בחוג לתלמוד באוניברסיטה העברית בירושלים. חתן פרס ישראל בחקר התלמוד לשנת ה'תשנ"ד (1994) ופרס הרב קוק לספרות תורנית לשנת תשנ"א (1991).
ביוגרפיה

חיים זלמן דימיטרובסקי נולד בירושלים. אמו, שרה מלכה, הייתה נכדתו של ראש בית הדין הגדול בירושלים הרב חיים יעקב שפירא. אביו, הרב יעקב יוסף דזימיטרובסקי, עלה לישראל מלידא בתחילת המאה העשרים, וכיהן כרב של המושבה מזכרת בתיה ושל שכונת "נחלת שבעה" בירושלים. חיים זלמן דימיטרובסקי למד בתלמוד תורה "עץ חיים" ואחרי כן בישיבת "מרכז הרב", אולם מורו המובהק היה אביו. בסוף שנות ה-30 החל ללמוד באוניברסיטה העברית. התזה שלו לתואר שני עסקה בתחום ביקורת התלמוד העליונה והיא נערכה בהדרכתו של פרופסור יעקב נחום אפשטיין, מורהו הבולט השני היה הרב פרופסור שמחה אסף. דימיטרובסקי לימד תלמוד בתיכון ליד האוניברסיטה ובשנת 1948 התגייס לצה"ל. בשנים 1951–1953 עסק בדוקטורט בבית המדרש לרבנים באמריקה בהדרכתו של הרב פרופסור שאול ליברמן. עבודת הדוקטורט הייתה ההדרה של חידושי הרשב"א (רבי שלמה בן אדרת) למסכת מגילה, והיא ראתה אור כספר ב-1956. אחרי כן ההדיר את חידושי הרשב"א למסכת ראש השנה, ספרו יצא לאור ב-1961, שני ספריו הורחבו והתפרסמו בשנית ב-1981. בנוסף, התקין מהדורה של תשובות הרשב"א. שני ספרים אלו יצאו בהוצאת מוסד הרב קוק במסגרת 'המכון להוצאת ראשונים ואחרונים'.
מאז 1951 לימד בבית המדרש לרבנים באמריקה, משנת 1981 הורה במשרה מלאה באוניברסיטה העברית. מפעלו "שרידי בבלי" שראה אור בשני כרכים ב-1979 מכיל כחמש מאות מסמכים, שהם שרידי ארבע מהדורות של דפוסי התלמוד, ששלוש מתוכן הודפסו עוד לפני גירוש ספרד ופורטוגל. דימיטרובסקי מקדיש לכרכים מבוא נרחב אשר מבאר את הטקסטים בהקשרם ההיסטורי, הטקסטואלי והביבליוגרפי. רבים ממחקריו עסקו בהתפתחותן של דרכי לימוד התלמוד במאות ה-15 ועד ה-18, תוך דיון בתמורות שחלו בלימוד ועמידה על הדומה והשונה בין מסורת אשכנז למסורת ספרד. הוא בחן את דרכי העיון התלמודי מבית מדרשו של הרב יצחק קנפנטון והעמיק בחקר גלגולי הלוגיקה התלמודית שצמחה באימפריה העות'מאנית. כמו כן הוציא מהדורה מדעית מבוארת של מסכת בבא מציעא יחד עם פרופסור יעקב נחום אפשטיין.
היה נשוי ללאה לבית שפרכר, שהייתה פרופסור חבר לפסיכולוגיה באוניברסיטת בר-אילן, ולהם שני ילדים.
ספר יובל לכבודו

עטרה לחיים: מחקרים בספרות התלמודית והרבנית לכבוד פרופסור חיים זלמן דימיטרובסקי, בעריכת: ישראל מ' תא-שמע, דניאל בויארין, מנחם הירשמן, שמא יהודה פרידמן, מנחם שמלצר, ירושלים : הוצאת ספרים ע"ש י"ל מאגנס, האוניברסיטה העברית, תש"ס 2000
ספריו

חדושי רבינו שלמה בן אדרת : על מסכת מגילה, יוצאים לאור בפעם הראשונה על פי כתב יד עם מראי מקומות והערות על ידי חיים זלמן במוהר"ר יעקב יוסף הלוי דימיטרובסקי. נויארק : פעלדהיים, תשט"ז.
תלמוד בבלי: מסכת בבא מציעא, תרגמו ופרשו משה נחום צובל, חיים זלמן דימיטרובסקי ; ערך: ע"צ מלמד. תל אביב : דביר ומסדה, [תש"ך] 1960
חדושי רבינו שלמה בן אדרת: על מסכת ראש השנה, יוצאים לאור ... על פי כתב יד עם מראי מקומות והערות על ידי חיים זלמן ... דימיטרובסקי ; ונלוו בסוף הספר דברי מבוא ומפתח ... ושנויי נוסחאות. נויארק : המוסד לזיכרון אלכסנדר קאהוט, תשכ"א.
Exploring the Talmud, edited by Haim Z. Dimitrovsky; New York : Ktav Pub. House, 1976
שרידי בבלי: שרידי גמרות והלכות הרי"ף שנדפסו על ידי יהודי ספרד ופורטוגאל לפני הגירוש ובדור שלאחריו, נחשפו ונסדרו על ידי חיים זלמן בן הרב יעקב יוסף הלוי דימיטרובסקי. נויארק : בית המדרש לרבנים באמריקה על ידי קרן מרדכי בן ציון <מקסוויל> אבבעל, תשל"ט.
חידושי הרשב"א, לרבינו שלמה ב"ר אברהם אדרת: מסכת ראש השנה; יו"ל על-פי כתבי-יד ודפוס ראשון בצירוף מבוא, ציוני מקורות, הערות ובאורים מאת חיים זלמן במוהר"ר יעקב יוסף הלוי דימיטרובסקי. ירושלים: מוסד הרב קוק, (תשמ"א/ 1981).
תשובות הרשב"א, לרבינו שלמה ב"ר אברהם בן אדרת; יו"ל ע"פ כתבי יד ודפוסים ראשונים עם ציוני מקורות, מקבילות, הערות, ביאורים ושינויי נוסחאות מאת חיים זלמן במוהר"ר יעקב יוסף הלוי דימיטרובסקי. ירושלים: מוסד הרב קוק, תש"ן 1990.
הערות שוליים

↑  ע"פ הכיתוב על מצבת קבורתו
↑  שנת תשנ"ד, באתר פרס ישראל
| --- | --- |
בקרת זהויות :  NLI: 987007260562905171  BnF: cb14483172x (data)  ISNI: 0000 0000 7842 4365  LCCN: n83179037  VIAF: 94676463   WorldCat (עם VIAF): 94676463
חביב כנען

| --- | --- |

חביב כנען
 לידה:  1913 
 פטירה:  1993 (בגיל 80 בערך) 
 מדינה:  ישראל
 פרסים והוקרה:  פרס סוקולוב 
 
חביב כנען (17 באפריל 1913 – 13 בפברואר 1993) היה עיתונאי וחוקר פרקים בתולדות היישוב.
ספריו

צלב הקרס בארץ ישראל. הוצאת טברסקי, 1946.
בצאת הבריטים. הוצאת ספרי גדיש, 1958.
עתונות. הוצאת מרכז ההסברה, 1971.
מלחמתה של העיתונות: מאבקה של העיתונות העברית בארץ ישראל נגד השלטון הבריטי. הוצאת הספרייה הציונית, 1969.
מיהו חאג' אמין אל חוסייני. הוצאת שירות הפרסומים, 1970.
זיגמונדטובסקה 17 - מוקדש ליובל הגימנסיה היהודית בלבוב. הוצאת א"ש הוצאה לאור, 1968.
גרדומים בנתניה - פרשת שני הסרג'נטים שנתלו בפקודת הארגון הצבאי הלאומי. הוצאת הדר, 1976.
הגיס החמישי: הגרמנים בארץ ישראל 1933 -1948. הוצאת הקיבוץ המאוחד, 1968.
מאתיים ימי חרדה - על הכנות היישוב לפלישה גרמנית אפשרית לארץ ישראל במלחמת העולם השנייה. הוצאת מול-ארט, 1974.
בעיני שוטר פלסטיני. הוצאת מסדה, 1980.
הערות שוליים

↑  חביב כנען, ‏איבת האוקראינים ליהודים - גורמיה והתפתחותה, משואה ה', 1977, עמ' 110-69
↑   שלמה נקדימון, אז מי רצח את ארלוזורוב? ולמה?, באתר הארץ, 2 ביולי 2013
| המנדט הבריטי משטרת המנדט |
| --- | --- | --- |
| מפקדי המשטרה | פרסי בראמלי • הנרי טיודור • ארתור סטיבן מאברוגורדאטו • רוי ספייסר • אלן סונדרס • ג'ון מורי ריימר-ג'ונס • ויליאם ניקול גריי |  |
| יחידות צבא ומשטרה קשורות | המשטרה המעולה • הז'נדרמריה הבריטית • חיל הספר העבר-ירדני • משטרת היישובים העבריים • כלניות • מחלקת החקירות הפליליות של משטרת המנדט • משטרת תל אביב • המשטרה הניידת • הנוטרים • המשמר הנע • משמר הרכבת |  |
| אישים | אברהם זלינגר • תומאס ג'יימס וילקין • ריימונד אוסוואלד קפראטה • הרברט דאוביגין • רוי פאראן • ג'פרי מורטון • דאגלס דאף • צ'ארלס טיגארט • פאיז ביי אל-אידריסי‎ • הנרי טיודור • ויליאם דובי • ברנרד פרגוסון • שלמה שיף • דוד תדהר • חביב כנען • גרו גרא • ירחמיאל ירון |  |
| אירועים בולטים | מאורעות תר"פ • מאורעות תרפ"א • מאורעות תרפ"ט • מאורעות אוקטובר 1933 • המרד הערבי הגדול • מבצע עוגן • סטרומה • השבת השחורה • אקסודוס (אוניית מעפילים) • המצור על גבעת חיים • פרשת הרצח בחולות תל נוף • רצח ארלוזורוב |  |
| מבנים ואתרים | מגרש הרוסים • בווינגרד • מצודות טיגארט • גדר הצפון |  |
המנדט הבריטי • משטרת ישראל • פורטל היישוב
| --- | --- |
בקרת זהויות :  NLI: 987007306839505171  PLWABN: 9813127737505606  GND: 1124112650  ISNI: 0000 0000 6693 3779  LCCN: n83122020  SUDOC: 236004344  VIAF: 72767411   WorldCat (עם VIAF): 72767411
זכויות להט"ב בסאבא

| --- | --- |

סאבא
 מעמד בחוק:  חוקי
 טרנסג'נדריות:  אין הכרה בשינוי מגדר
 שירות צבאי:  לסביות, הומואים, טרנסג'נדרים וביסקסואלים מוצהרים רשאים לשרת, הולנד אחראית להגנה
 הגנה מפני אפליה:  הגנה מוחלטת מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  נישואים חד-מיניים מוכרים מאז 2012
 אימוץ:  ישנה הכרה באימוץ על ידי זוגות חד מיניים מאז 2012
 
 הצבעה על הצהרת האו"ם:  בעד (כחלק מרשות מוניציפלית בהולנד הקריבית תחת שליטת הולנד)
זכויותיהם של לסביות, הומואים, טרנסג'נדרים וביסקסואלים (להט"ב) ברשות המוניציפלית כחלק מממלכת ארצות השפלה של האי סאבא תחת שלטון הולנד מעבר לים, מוגדרות כשוות לאלו של הטרוסקסואלים ובין המתקדמות ביותר בקריביים. פעילות הומוסקסואלית בין גברים או נשים היא חוקית בשטחי האי, בעוד זוגות חד מיניים ומשקי בית בראשות זוגות חד מיניים זכאים לאותן ההכרות המשפטיות הזמינות לבני זוג הטרוסקסואלים. אימוץ ונישואים חד-מיניים מוכרים מאז 2012. עם זאת, אין הכרה בשינוי מגדר בשטחי האי.
מעמד בחוק

פעילות הומוסקסואלית בין גברים או נשים היא חוקית בשטחי סאבא, וגיל ההסכמה בין זוגות הטרוסקסואלים והומוסקסואלים מוגדר כזהה.
הכרה במערכות יחסים חד מיניות

נישואים חד מיניים בסאבא הפכו לחוקיים ב-10 באוקטובר 2012 בעקבות כניסתו לתוקף של חוק המאפשר לזוגות חד מיניים להינשא ברחבי הולנד הקריבית שנחקק על ידי הפרלמנט של הולנד.
הנישואים החד-מיניים הראשונים התרחשו חודשיים לאחר מכן ב-4 בדצמבר 2012 בין זוג הומוסקסואלי מארובה וונצואלה. זוג שני מקוראסאו התחתן מאוחר יותר באותו החודש.
הגנה מפני אפליה

הקוד הפלילי BES (בהולנדית: Wetboek van Strafrecht BES), החל על סאבא והאיים בונייר וסנט אוסטטיוס, מפליל אפליה על בסיס "נטייה הטרוסקסואלית והומוסקסואלית" בעוד סעיף 144 קובע עונשים הנעים מקנסות ועד שנתיים מאסר על הפרתו.
סעיף 1 של חוקת הולנד חל על סאבא בו נאמר כי "כל האנשים בהולנד יטופלו באופן שווה בנסיבות שוות. לא תותר אפליה על רקע דת, אמונה, דעה פוליטית, גזע או מין או מכל סיבה אחרת שהיא".
המכון ההולנדי לזכויות אדם אשר הוקם בשנת 2010, הוא מכון מחקר אשר "מגן, מקדם ומפקח על זכויות אדם" הפועל ברחבי הולנד האירופית והולנד הקריבית למען שוויון זכויות להט"ב ברחבי האזורים.
תנאי מחיה

בשל אוכלוסייתה המצומצמת של סאבא (1,933 תושבים נכון לינואר 2020), לא יודעים מקומות הכוללים תוכני להט"ב או ברים הומוסקסואלים. עם זאת, עסקים, בתי מלון ומסעדות רבים באי מפורסמים כיעד תיירותי עבור חברי הקהילה.
סאבא מתואר לעיתים קרובות כ-"האי הגאה ביותר בכל האיים הקריביים". האי ידוע במנטליות "חיה ותן לחיות", בה אפליה נגד להט"ב כמעט ולא ידועה אם בכלל. ב-2012, זוג חד מיני המתגורר בסבא הצהיר כי האי "מושלם למטיילים הומוסקסואלים שלא מחפשים אווירה של מסיבות". ישנם מספר פקידים הומוסקסואלים מוצהרים בסאבא, בהם קארל בונקאפר, חבר במועצת האי, וגלן הולם, מנהל לשכת התיירות של סאבא.
טבלת סיכום

| --- | --- |
פעילות הומוסקסואלית חוקית: 
גיל הסכמה שווה לזוגות הטרוסקסואלים: 
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שנאה): 
נישואים חד מיניים:  (מאז 2012)
הכרה בזוגות חד מיניים (איחוד אזרחי, שותפות לחיים):  (מאז 2012)
אימוץ משותף של זוגות חד מיניים:  (מאז 2012)
אימוץ ילד חורג על ידי זוגות חד מיניים:  (מאז 2012)
לסביות, הומואים, טרנסג'נדרים וביסקסואלים מוצהרים רשאים לשרת בצבא:  (הולנד אחראית להגנה)
זכות לשינוי מגדר בחוק: 
גישה להפריה חוץ-גופית לזוגות לסביות:  אין נתונים
פונדקאות מסחרית לזוגות גברים הומוסקסואלים: (לא חוקי עבור הטרוסקסואלים גם כן)
גברים המקיימים יחסי מין עם גברים רשאיים לתרום דם:  אין נתונים
הערות שוליים

↑  Regeling - Overheid.nl | Wetten.nl, web.archive.org, ‏2016-04-04
↑  Regeling - Overheid.nl | Wetten.nl, web.archive.org, ‏2016-03-06
1 2  Michael K. Lavers, Saba becomes first Caribbean island to legalize same-sex marriage, Washington Blade: LGBTQ News, Politics, LGBTQ Rights, Gay News, ‏2012-12-19 (באנגלית אמריקאית)
↑  Ministerie van Binnenlandse Zaken en Koninkrijksrelaties, The Constitution of the Kingdom of the Netherlands 2008 - Regulation - Government.nl, www.government.nl, ‏2012-10-18 (באנגלית בריטית)
↑  Jamaica Observer Limited, Jamaica Observer
טוביה טוויג

| --- | --- |

טוביה טוויג צילום ניר סלקמן
 לידה:  8 באוקטובר 1979 (בן 45) הרצליה
 שם במה:  טוויגי משאלה
 מדינה:  ישראל
 עיסוק:  שחקן, סופר ילדים, מדבב
 יצירות בולטות:  הספר "הג'ירף שאהב לנצח"
 בת זוג:  לימור טוויג
 מספר צאצאים:  3
 פרופיל ב-IMDb
טוביה טוויג כטוויגי משאלה
טוביה טוויג (נולד ב-8 באוקטובר 1979) הוא שחקן, סופר ילדים, כוכב ילדים, ומדבב. הוא מוכר בשם הבמה "טוויגי משאלה".
ביוגרפיה

טוביה נולד בהרצליה למנשה ודיאנה טוויג. הוא הבכור מבין שני אחים.
ב-1997 התגייס לצה"ל ושירת כקצין בנח"ל.
בשנת 2009 הצטרף כשחקן לתיאטרון "בים בם בום" אותו ניהל אסי סתיו.
ב-2012 הגה יחד עם אסי סתיו את הדמות של "טוויגי גיבור בריאות" ויחד עם אודי גוטשלק כתבו את המיני סדרה לילדים "טוויגי גיבור בריאות" בסגנון החבובות, בה טוביה משחק ומככב בתפקיד הראשי. הסדרה צולמה ושודרה ב-YES וב-HOT בערוץ כוכבי הילדים.
ב-2013 הוציא טוביה את דיסק השירים הראשון של טוויגי.
ב-2014 שיחק בהצגה "טוויגי גיבור בריאות" ברחבי הארץ.
ב-2016 כתב והוציא לאור את ספרו הראשון "טוויגי גיבור בריאות -צחצוח השיניים" בהוצאת אוריון ובאיוריה של מירב שדה-לביא.
ב-2017 שיחק את הטוחן והמספר במחזמר "עוץ לי גוץ לי ובת הטוחן" של תיאטרון הילדים הישראלי. באותו שנה שיחק גם את האריה בקוסם מארץ עוץ בהפקה של תיאטרון בים בם בום.
ב-2017 יצא ספרו השני "הג'ירף שאהב לנצח" בהוצאת אוריון ובאיוריה של מירב שדה-לביא. [דרוש מקור]
ב-2019 שיחק את הג'יני במחזמר אלאדין ישראל, יחד עם כוכבי הילדים שי ורועי ולאחר מכן במחזמר אלאדין ויסמין עם בן זיני ועדי היממבלוי. תפקיד הג'יני זוהה איתו משום שבאותה שנה התמודד עם מחלת הסרטן של ביתו תוך כדי שהוא מופיע במחזמר אלאדין ישראל והתראיין לכתבה עליו שנעשתה בחדשות ערוץ 12 שבעקבותיה התראיין בכלי התקשורת ובעיתונים. [דרוש מקור]
ב-2020 דיבב את סרט הילדים המצויר "מייה ולוכדי החלומות" בתפקיד האב.
ב-2021 יצא ספרו השלישי "לעזור למפלצון הפחד" בהוצאת אוריון,
יצא ספרו הרביעי "פונץ' ובננה אוהבים לעזור" בהוצאת אוריון.
ב-2023 יצא ספרו החמישי "אהבה ועץ המשאלה" בהוצאת אוריון. [דרוש מקור]
לקריאה נוספת

טוביה טוויג, טוויגי גיבור בריאות – צחצוח השיניים, אוריון, 2016
טוביה טוויג, הג'ירף שאהב לנצח, אוריון, 2017
טוביה טוויג, לעזור למפלצון הפחד, אוריון, 2021
טוביה טוויג, פונץ' ובננה אוהבים לעזור, אוריון, 2021
טוביה טוויג, אהבה ועץ המשאלה, אוריון, 2023
טוביה טוויג בתפקיד הג'יני